CELEX: 62021TN0207
Language: el
Date: 2021-04-16 00:00:00
Title: Υπόθεση T-207/21: Προσφυγή της 16ης Απριλίου 2021 — Polynt κατά ECHA

14.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/32
            
         
      Προσφυγή της 16ης Απριλίου 2021 — Polynt κατά ECHA
      (Υπόθεση T-207/21)
      (2021/C 228/44)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Polynt SpA (Scanzorosciate, Ιταλία) (εκπρόσωποι: C. Mereu, P. Sellar και S. Abdel-Qader, δικηγόροι)
      
         Καθού: Ευρωπαϊκός Οργανισμός Χημικών Προϊόντων
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή παραδεκτή και βάσιμη·
               
            
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να καταδικάσει τον ECHA στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Με την προσφυγή της, η προσφεύγουσα ζητεί την ακύρωση της από 9 Φεβρουαρίου 2021 αποφάσεως του τμήματος προσφυγών του ECHA με την οποία επικυρώθηκε η απόφαση του εν λόγω οργανισμού να ζητηθεί η διενέργεια πρόσθετων δοκιμών στο πλαίσιο της αξιολογήσεως της ουσίας εξαϋδρο-4-μεθυλφθαλικός ανυδρίτης (υπόθεση A-015-2019) σύμφωνα με το άρθρο 40 του κανονισμού (ΕΕ) 1907/2006 του Ευρωπαϊκού Κοινοβουλίου και του Συμβουλίου (1) (κανονισμός REACH). Προς στήριξη της προσφυγής της, η προσφεύγουσα προβάλλει πέντε λόγους.
      
                  1.
               
               
                  Με τον πρώτο λόγο προβάλλεται ότι το τμήμα προσφυγών υπέπεσε σε νομικό σφάλμα κατά την εξέταση της νομιμότητας της αποφάσεως του ECHA αριθ. TPE-D-2114483466-38-01/F της 4ης Σεπτεμβρίου 2019 σχετικά με πρόταση δοκιμής για την ουσία εξαϋδρο-4-μεθυλφθαλικός ανυδρίτης (αριθ. ΕΚ 243-072-0 και αριθμός CAS 19438-60-9).
               
            
                  2.
               
               
                  Με τον δεύτερο λόγο προβάλλεται ότι το τμήμα προσφυγών υπέπεσε σε νομικό σφάλμα καθόσον έκρινε ότι η εξέταση προτάσεων δοκιμών ταυτίζεται με την εξέταση ελέγχου συμμορφώσεως.
               
            
                  3.
               
               
                  Με τον τρίτο λόγο προβάλλεται ότι το τμήμα προσφυγών δεν προέβη στον δέοντα νομικό έλεγχο και δεν εξέτασε τα επιχειρήματα της προσφεύγουσας, ότι αντέστρεψε το βάρος αποδείξεως σε σχέση με τις απαιτήσεις της στήλης 2 του τμήματος 8.7.3. του παραρτήματος X του κανονισμού REACH, και ότι αγνόησε τα επιχειρήματα της προσφεύγουσας σχετικά με τα πορίσματα του αρ. 75 συνοπτικού εγγράφου διεθνούς χημικής αξιολογήσεως του ΠΟΥ.
               
            
                  4.
               
               
                  Με τον τέταρτο λόγο προβάλλεται ότι το τμήμα προσφυγών παρέβη/εφάρμοσε εσφαλμένα τα άρθρα 91 έως 93 του κανονισμού REACH.
               
            
                  5.
               
               
                  Με τον πέμπτο λόγο προβάλλεται ότι το τμήμα προσφυγών δεν εξέτασε τις αιτιάσεις της προσφεύγουσας περί παραβάσεως του άρθρου 13 ΣΛΕΕ, του άρθρου 25 του κανονισμού REACH, και περί παραβιάσεως των αρχών της προστασίας της καλής μεταχειρίσεως των ζώων, της αναλογικότητας και της χρηστής διοικήσεως.
               
            
         (1)  Κανονισμός (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ 2006, L 396, σ. 1.)